kardosdrur/scandi-wiki huggingface dataset:
Misery

Misery er en roman fra 1987 af Stephen King. Den udkom på dansk i 1990.

Handling 

Misery Chastain er hovedpersonen i en romanserie om Victoriatidens England. Forfatteren, Paul Sheldon, har netop slået hende ihjel i det, der skulle have været det sidste bind, men nu vågner han op af en koma, liggende i sin største fans seng.

Annie Wilkes er en sygeplejerske, der er vild med Paul Sheldons bøger om Misery Chastain. Hun fandt ham liggende i vraget af hans forulykkede bil, læste manuskriptet til det sidste bind og vil ikke acceptere Miserys død.

Paul Sheldon opdager snart, at han er Annie Wilkes' fange, og at hun ikke vil lade ham gå, før han skriver endnu et bind i serien og bringer Misery tilbage til livet.

Andre versioner 
Misery blev filmatiseret i 1990 af Rob Reiner.

Eksterne henvisninger 
 Misery hos IMDb

Romaner fra USA
Litteratur i 1987
Bøger af Stephen King
Keyboard (instrument)

Keyboard er en i musikken anvendt engelsksproget betegnelse for et klaviatur, dvs. et ikke nærmere specificeret tangentinstrument, hvor musikudøveren fremkalder lyd af en udvalgt tonehøjde ved anslag af en bestemt tangent. Betegnelsen er navnlig knyttet til moderne elektroniske tangentinstrumenter, hvor man kan vælge mellem forskellige forprogrammerede lyde, som kan være efterligninger af akustiske eller elektroniske musikinstrumenter.

Nogle modeller er anslagsfølsomme som et klaver, så man kan variere lydstyrken mens man spiller. For at tilnærme instrumentet endnu mere til et klaver, har nogle keyboards en pedal som klaverets til at holde tonen med.

Nogle keyboards har en indbygget rytmeboks og har automatik til akkorder, så man kan få en fuld akkord ud fra grundtonen alene.

Forskellige typer keyboards 
Man skelner mellem fem forskellige slags keyboards:
 Synthesizer
 Synthesizeren skaber unikke lyde ved brug af waveforms. Instrumentet er meget populært inden for techno og house.
 Workstation
 En workstation kan både optage, komponere og producere musik. Derfor kan man se instrumentet som et komplet studie.
 Arranger keyboard
 Et arranger keyboard minder meget om en workstation, men har færre funktioner. Instrumentet bruges meget af solister under liveoptrædener.
 Traditionelt keyboard
 Indeholder de mest basale funktioner. Hovedformålet med dette instrument er blot at spille klaver.
 MIDI keyboard
 MIDI keyboardet bruges til at producere elektronisk musik og findes med forskellige surfaces. Nogle består af drumpads, mens andre består af et klaviatur.

Se også 

 Synthesizer

Tangentinstrumenter
Sønder Vissing

Sønder Vissing er en landsby i Østjylland med , beliggende i Sønder Vissing Sogn. Landsbyen ligger i den vestlige del af Horsens Kommune og hører under Region Midtjylland.

I landsbyen findes bl.a.
 Sønder Vissing Skole, 0.-9. klasse, inkl. skolefritidsordning, nedlagt i 2011
 Toftegården, plejehjem, nedlagt i 2011
 Sønder Vissing Kirke med to runesten, Sdr. Vissing 1 og 2
 Forsamlingshus
 Villa Himmelblå, børnehave
 Torvehallen Sdr. Vissing

Den sidste dagligvarebutik, Let Køb, lukkede i 2004.

Fra Sønder Vissing er der direkte busforbindelse til Brædstrup og Skanderborg med Midttrafiks rute 502.

Sdr. Vissing Skole 
Sdr. Vissing Skole blev oprettet som rytterskole i 1721, og ombygget i 1893 og 1910. En ny skole blev bygget i 1965, med 110 elever i syv klasser. I 1981 blev der yderligere bygget to fløje med sløjd og hjemkundskab til. I 2006 blev en ny indskolings-afdeling bygget, således at skolen havde elever fra 0. til 9. klasse, hvor det tidligere var fra 4. til 10. klasse. Skolen lukkede i 2011.

Kilder 

Byer i Horsens Kommune
Byer og bydele med genforeningssten
Make Poverty History

Make Poverty History er en global kampagne, der som mål har at afskaffe fattigdom i verden: Gør fattigdom til historie. 

Kampagnen blev lanceret i forbindelse med Live 8-koncerterne den 2. juli 2005 arbejder for at gøre frihed for fattigdom til et spørgsmål om retfærdighed, i stedet for et spørgsmål om almisser, og man opfordrer verdens statsledere til at sætte fart på ikke blot udviklingsbistanden, men måske især gældslettelsen og forbedringen af handelsvilkårene for verdens fattigste. 

Det lykkedes at gøre fattigdomsspørgsmålet til et af hovedemnerne på det 31. G8-topmøde, som fandt sted i Gleneagle i Skotland i juli 2005, omend resultaterne hovedsageligt handlede om bistand, mens ændringer af handelshindringer ikke kom videre end til hensigtserklæringer. 

Den næste internationale begivenhed kampagnen vil søge at påvirke bliver FN-topmødet i New York i september.

Den danske del af kampagnen varetages af U-landsorganisationen IBIS og FN's udviklingsorganisation UNDP.

Symbolet for kampagnen er det hvide armbånd, som er et signal om handling til de politiske ledere.

Eksterne henvisninger 
 Kampagnens danske hjemmeside 

Internationale organisationer
Etableret i 2005
Fattigdom
Bertel Bruun

Bertel Bruun (født 4. juli 1767 i Fredericia, død 16. juli 1827 smst) var en dansk købmand og fabrikant.

Bertel Bruuns fader var justitsråd, borgmester og stadshauptmand Johannes Iver Bruun og moderen Maren f. Pagh. 1783-1784 besøgte han en handelsskole i Hamborg, deltog derefter i syv år i faderens handels- og fabriksvirksomhed, i hvilken tid han to gange årligt berejste de danske provinser. Han etablerede sig 1791 som selvstændig købmand i Fredericia, hvor hans virksomhed hurtigt skaffede ham anseelse. I 1821 grundlagde han fabrikken Bruunshaab i Viborg, der kom til at bære hans navn.

Hans sønner Peter Daniel Bruun og Mads Pagh Bruun blev begge politikere.

Hans gravsten er bevaret og kan ses på Fredericia Museum.

Eksterne henvisninger 
 
 Bruunshåb Hjemmeside 

Danskere i 1700-tallet
Danskere i 1800-tallet
Købmænd fra Danmark
Fabrikanter fra Danmark
Personer fra Fredericia
Skallingen

Skallingen er en halvø i det nordlige Vadehav nord for Esbjerg. Den ligger mellem Blåvand og Fanø, og er cirka 7 km lang, med et areal på 2000 ha. Den er relativt nyt selvdannet land der først opstod efter en stormflod i 1634 ved havets aflejring af sand, og den er stadig under omdannelse. Skallingen er fredet og ejes af Naturstyrelsen.
Skallingen er ubeboet, kun i en kort periode fra 1901-1909 har der været nogle beboelser for personalet ved fyret, der blev bygget på Skalling Ende i 1901, men det blev allerede i 1909 opslugt af havet, sammen med de tilhørende huse.

Skallingen eksisterede ikke før 1634, da en stormflod udslettede fiskerlejet Sønderside der er et sted syd for Ho. Langsomt har halvøen Skallingen udviklet sig, gennem 400 år. Skallingen afgrænses mod nord af Havnegrøften der er et vandløb, der markerer den gamle kystlinie mellem Oksby og Ho Bugt.

Minefelt 
Skallingen indeholdt Danmarks sidste minefelt. Minefeltet blev oprettet i forbindelse med etableringen af Atlantvolden, et fæstningsanlæg anlagt af den tyske besættelsesmagt under 2. verdenskrig. Minefeltet bestod af ca. 72.000 miner. I 1947 var 61.000 af minerne fundet.

Minefeltet skulle ifølge Ottawa-konventionen have være ryddet senest i 2009. Der er dog siden afslutningen af 2. verdenskrig ikke sket person- eller materielskade som følge af minerne. Mange af minerne kan være skyllet i havet og uskadeliggjort af erosion. Man mente i 2009, at der var omkring 5.000 miner tilbage, og de kunne være særdeles ustabile.

Kystdirektoratet havde siden 2006 haft forskellige private entreprenører til at udføre minerydning i tre forskellige faser. Området var afspærret mens arbejdet foregik.

Minefeltet på Skallingen blev i 2012 erklæret for ryddet, og der er fri adgang til området, men trods det fandt en tysk turist en mine i august 2013.

Eksterne kilder/henvisninger 

 Sidste minerydning på Skallingen i gang
 Jordfællesskabet paa Skallingen af Niels Nielsen, Geografisk Tidsskrift, Bind 36 (1933) 1-2 på Tidskrift.dk

Halvøer i Danmark
Fredede arealer i Danmark
Lokaliteter i Varde Kommune
Esben Høilund Carlsen

Esben Høilund-Carlsen (3. august 1941 i Broager – 9. september 2011 i Svendborg) var en dansk filminstruktør, skuespiller og højskolelærer.

Han var født og opvokset i Broager som søn af dyrlæge Dan Høilund-Carlsen (død 1989) og hustru Inger Fricke (død 1993). Fra 1968-1988 var han gift med tekstforfatteren Elsebeth Charlie Carlsen, f. Knudsen (1941-2021).

Høilund-Carlsen instruerede bl.a. filmatiseringen af Torben Nielsens roman Nitten røde roser (1974), Slingrevalsen (1981) samt TV Syd-serien Apotekeren i Broager.

Han var med på det første hold på instruktørlinjen efter indvielsen af Den Danske Filmskole i 1966, arbejdede en overgang som film- og boganmelder på dagbladet Aktuelt og blev Det Danske Filminstituts konsulent på spillefilm i årene 1977-80. I samme periode var han leder af Saga Films Risby-studier.

1987 blev han faktachef på det nyoprettede TV 2, og han havde også erfaring fra TV Syd med dramaproduktioner. 1990 blev han direktør i Norsk Film A/S (1932-2001), hvor han blandt andet var hovedproducent på spillefilmen Kristin Lavransdatter.

I perioden 1997-2001 var han lærer ved Den Danske Filmskole og fra 2001 til 2006 ved Den Europæiske Filmhøjskole i Ebeltoft. I 2000 var han 1½ måned forstander for Danebod Højskole i Fynshav på Als. Esben Høilund-Carlsen var endvidere debattør og anmelder. I 2001 bosatte han sig i Brædstoft ved Gråsten. Sidst boede han i Svendborg, hvor han døde af akut lungebetændelse.

Filmografi 
 Ett barn skal dödas, 1966, Instruktion, Kort fiktion
 Det blå billede, 1967, Instruktørassistent, Kort fiktion
 Sangerinden, 1967, Instruktørassistent, Kort fiktion
 Fugls føde, 1968, Instruktørassistent, Kort fiktion
 Havnsø, 1968, Instruktørassistent, Kort fiktion
 Tegneserie, 1968, Instruktion, Kort fiktion
 Giv Gud en chance om søndagen, 1970, Produktionsassistent, Spillefilm
 I morgen, min elskede, 1971, Scenograf, Spillefilm
 Kære Irene, 1971, Instruktørassistent, Spillefilm
 Nitten røde roser, 1974, Instruktion, Spillefilm
 Kun sandheden, 1975, Politimand i civil, Spillefilm
 Gangsterens lærling, 1976, Instruktion, Spillefilm
 Kvindesind, 1980, Gæst, Spillefilm
 Sorteper - Det kan du selv være, 1980. Medvirkende, Dokumentarfilm
 Slingrevalsen, 1981, Instruktion, Spillefilm
 Der er et yndigt land, 1983, Dyrlæge, Spillefilm
 Apotekeren i Broager, 1983, Instruktion, Tv-serie
 Rainfox, 1984, Instruktion, Spillefilm
 Mordet i Finderup lade, 1986, Instruktion, Dokumentarfilm
 Eddie Holms andet liv, 1986, Instruktion, Tv-film
 Bill og Daphne, 1987, Instruktion, Tv-serie
 The Sunset Boys, 1996, Executive producer, Spillefilm
 Kærlighedens køtere, 1995, Executive producer, Spillefilm
 Den hemmelige tunnel, 1997, Instruktion, Tv-serie
 Deadline, 1997, Instruktion, Tv-film
 Postkort fra Mars, 2001, Manuskonsulent, Kort fiktion
 Five to Six, 2004, The boss, Kort fiktion

Referencer

Eksterne henvisninger 
 
 

Filminstruktører fra Danmark
Skuespillere fra Danmark
Ansatte ved TV 2
Personer fra Sønderborg
Folkehøjskolelærere fra Danmark
Lampridiformes

Båndfisk, vågmærordenen, Lampridiformes (også stavet Lampriformes tidligere benævnt Lamproidei, Stylephoroidei, Trachipteroidei, Veliferoidei) er en orden af strålefinnede fisk som omfatter omkring 50 levende arter af dybhavsfisk. De er benfisk som udvikledes i slutningen af Kridttiden eller i den efterfølgende paleocæne epoke for 60-70 millioner år siden. Deres søsterorden er Myctophiformes.

Båndfisk har meget varierende kropsformer, men de er som regel langstrakte eller båndlignende. Båndfisk har 84-96 ryghvirvler, men mangler pigstråler. Rygfinnen er lang og løber som regel langs hele kroppen. De har ingen skæl. Fiskene findes normalt på 100-1000 m dybde, men de er ikke bundlevende.

Klassifikation 
Orden: Lampriformes
 Underorden: Lampridoidei
 Familie: Lampridae
 Slægt: Lampris
 Underorden: Veliferoidei
 Familie: Veliferidae
 Slægt: Metavelifer
 Slægt: Velifer
 Underorden: Trachipteroidei
 Familie: Lophotidae
 Slægt: Eumecichthys
 Slægt: Lophotus
 Familie: Radiicephalidae
 Slægt: Radiicephalus
 Familie: Trachipteridae (Vågmærfamilien)
 Slægt: Desmodema
 Slægt: Trachipterus
 Slægt: Zu
 Familie: Regalecidae (Sildekongefamilien)
 Slægt: Agrostichthys
 Slægt: Regalecus
 Underorden: Stylephoroidei
 Familie: Stylephoridae
 Slægt: Stylephorus

Kilder/Referencer 

 
 Taxonomicon – Clade: Lampridiformes 
 Taxonomicon – Taxon: Order Lampriformes
Terraforming

Terraforming (bogstaveligt, at jordliggøre) er processen at modificere en planet, måne eller et andet himmellegeme til en mere beboelig atmosfære, temperatur eller økologi.

Terraforming begrebet har rødder i science-fiction og videnskab. Termen blev brugt for første gang i science-fiction novellen Seetee Shock (1949) af Jack Williamson, men terraforming som begreb går forud for dette værk. Olaf Stapledons First and Last Men (1930) giver et fiktionseksempel, hvor Venus bliver modificeret, efter en lang og destruktiv krig mod de oprindelige indbyggere, som gør oprør mod processen. Med hensyn til Mars, er det blevet foreslået, at en mulig måde at terraforme planeten kunne være at dirigere en asteroide ind i en kurs, hvor den vil ramme Mars' nordpol og ved denne 'impact' sende flere kubikkilometer vand op i atmosfæren. Dette ville ændre Mars' atmosfære og skabe en højere temperatur end de godt -60 grader Celsius, som eksisterer for tiden.

Se også 
 Den beboelige zone
 Liv i rummet
 Exobiologi

Reference

Eksterne henvisninger 

 Red Colony
 Possible Costs of Terraforming 
 Research Paper: Technological Requirements for Terraforming Mars
 An approach to terraforming Venus

Astronomi
Biologi
Økologi
Prækambrium
Uløste problemer
Grib (flertydig)

Grib er flertydigt.

 Se Grib (fugl)
 At gribe betyder at "fange" noget i sin hånd, der er blevet kastet. Eksempelvis en bold.
 Se Grib (Star Wars)
 Se Grib (roman)
Endor

Endor (også kendt som skovmånen Endor) er en fiktiv måne i Star Wars-universet, som først blev set i Jediridderen vender tilbage. Månen er i kredsløb om gasgigantplaneten Endor, og den er den måne, der er længst fra selve gasgiganten. Endor er mest genkendelig for at være Ewokkernes oprindelsessted, og for at være stedet for Slaget om Endor, hvilket resulterede i et nederlag for Imperiet og den første død af Kejser Palpatine.

Geografi 
Månens kappe består hovedsageligt af Diorit og Feldspar, og Skovmånen har været en vulkansk aktiv måne med mange hotspots.

Terræn og Klima 
Månens terræn er hovedsageligt dækket af store, tætknyttede gran- og vandgranskove. Selvom, at skovmånen også har store ødemarker, både ørken og hav. Månens lave akse og dens regulære kredsløb om dens gasgigant hjalp hovedsageligt på månens klima. Skovmånen har et tempereret og mildt klima, med poler, der regulerer vandstanden. Flora liv kan inkludere cambylictus-træer, og andre store planter, der trives med mange typer frugt, som gravabær. Skovmånen er den anden af to måner om gasgiganten Endor.

 

Star Wars-steder
Angel (tv-serie)

Angel er en tv-serie om en vampyr med en sjæl, der forsøger at gøre bod på sine ugerninger fra sin tid som vampyr uden sjæl ved at bekæmpe dæmoner og andre vampyrer i Los Angeles i USA. Serien er et spin-off af tv-serien Buffy the Vampire Slayer, hvor Angel i den serie var Buffys kæreste.

I hovedrollen som Angel ses skuespilleren David Boreanaz.

Øvrige roller i serien 
 Charisma Carpenter som Cordelia Chase
 Glenn Quinn som Allen Francis Doyle
 Alexis Denisof som Wesley Wyndam-Pryce
 J. August Richards som Charles Gunn
 Andy Hallett som Lorne
 Vincent Kartheiser som Connor
 Amy Acker som Winifred "Fred" Burkle/Illyria
 Mercedes Alicia McNab som Harmony Kendall
 James Marsters som Spike
 Eliza Dushku som Faith
 Julie Benz som Darla
 Stephanie Romanov som Lilah Morgan
 Elisabeth Rohm som Kate Lockley
 Christian Kane som Lindsey McDonald

Handling 

Angel er udgivet i fem sæsoner, der alle fortæller om, hvordan Angel og hans omverden udvikler sig på godt og ondt.
Der kommer hele tiden nye problemer, som skal redes ud og gamle minder/problemstillinger, der skal ryddes op i. Samtidig skal Angel og hans hold kæmpe med verdenens undergang, sønner og døtre der ikke lige vil gøre, som forældrene vil det, samt advokatfirmaet Wollfram and Hart.
Dæmonverdenen er en hård omgang, der kræver en hård kamp.

Eksterne henvisninger 

 

Dramaserier fra USA
Amerikanske tv-serier fra 2000'erne
Spin-off
Vampyrserier
Tv-programmer fra The WB
Dusør

En dusør er en belønning, typisk i form af penge, der tildeles personen der finder en forsvundet værdigenstand, og som afleverer det fundne til myndighederne. Dusøren kan være en procentdel, f.eks. 10% af det fundnes værdi.

En dusørjæger er en person, der bevidst 'jager' dusører ved at søge intensivt efter den genstand eller person der er sat dusør på, for efterfølgende at indkassere dusøren.

Dusørjægere i kulturen 
 Jango Fett (Star Wars)
 Boba Fett (Star Wars)
 Samus Aran (Metroidserien)

Eksterne henvisninger 
 Lov om Opfiskning af Ankere, Ankertouge, og andet Skibsredskab m.m.  – Findeløn for ankre kan andrage op til 50% af værdien.

Kriminalitet
Jakob Nielsen (datalog)

Jakob Nielsen (født 5. oktober 1957 i København) er en dansk datalog og specialist i IT-brugervenlighed. Han er chef for firmaet Nielsen Norman Group i USA.

Han har lagt navn til Nielsens Lov, hvor han forudså, at netværkshastigheder for avancerede private brugere vil vokse med 50 % om året, svarende til en fordobling hver 21. måned. Han påpeger, at heraf følger som et korrolar, at da denne vækstrate er lavere end Moores Lov for væksten i processorers kraft, vil brugeres mulighed for at omsætte og forstå information være den begrænsende faktor.

Han er gift med Hannah Kain, stifter af ALOM Technologies, og er bosat i Californien i USA. Bror til Rasmus Nielsen, stifter af Altinget.dk.

Bøger på dansk 

 Godt webdesign ()
 Brugervenligheds-principper til forbedring af bruger-datamat interaktionen ()

Eksterne henvisninger 
 Personlig hjemmeside
 Firma hjemmeside (Nielsen Norman Group)

Personer fra København
Dataloger fra Danmark
Personer i Kraks Blå Bog
Alumni fra Danmarks Tekniske Universitet
Fibel

Fibel eller Fibula kan have flere betydninger:
 Fibula (spænde) – betegner inden for arkæologien en sikkerhedsnål.
 En ABC
 lægbenet, os fibulae
Frederik Vilhelm 1. af Preussen

Frederik Vilhelm 1. af Preussen (ty. Friedrich Wilhelm) af huset Hohenzollern (født 14. august 1688, død 31. maj 1740) regerede Preussen fra 1713 til sin død i 1740. Han var kendt som "Soldaterkongen" eller "Grenadérkongen".

Hans far, Frederik 1. af Preussen, var den første konge af Preussen. Fredrik Wilhelm koncentrerede sig om at opbygge Preussens militære magt. Han centraliserede og forbedrede den preussiske stat, erstattede tvungen militærtjeneste for middelklassen med en årlig skat, oprettede grundskoler og sørgede for at genbefolke Østpreussen efter at befolkningen var blevet reduceret som følge af pesten i 1709.

Trods sin militarisme førte han en gennemgående fredelig udenrigspolitik, men lod dog Preussen deltage i den Store Nordiske Krig mod Sverige, hvorved han vandt dele af Svensk Pommern. I øvrigt viste han sig loyal over for kejseren og søgte ikke at hævde sit land som Østrigs ligemand.

Han levede spartansk for sin stand og befandt sig bedst i sin militæruniform. Personlig var han tyrannisk og kolerisk, men uhyre flittig og målbevidst. I modsætning til sin far og bedstefar havde han ikke meget til overs for kultur og modsatte sig brug af penge, som ikke gik til hæren. I hans tid blev den preussiske hær dobbelt så stor, og hans regering kan betragtes som en forudsætning for Preussens senere stormagt.

Frederik Wilhelm og hans kone Sophie Dorothea af Hannover havde ti overlevende børn.

Referencer 

Huset Hohenzollern
Konger af Preussen
Kurfyrster af Brandenburg
Personer fra Berlin
Protestantiske monarker
Srebrenica

Srebrenica (på serbisk kyrillisk: Сребреница) er en by i den østlige del af Bosnien og Hercegovina i Republika Srpska. Det er en lille bjergby, og dets hovederhverv er saltminer og et nærliggende kursted.

Selve byen Srebrenica havde 5.746 indbyggere, 1991: 3,673 bosniere (63.92%), 1,632 serbere (28.40%), 328 jugoslaver (5.70%), 34 kroater (0.59%), 79 "andre" (1.37%).

I 1991 boede der 36.666 mennesker i byområdet omkring Srebrenica: 27,572 bosniere (75.19%), 8.315 serbere (22.67%), 380 jugoslaver (1.03%), 38 kroater (0.10%) og 361 "andre" (0.98%).

I 1981 boede der 36,292 mennesker i byområdet omkring Srebrenica:
24.930 bosniere (68.69%), 10.294 serbere (28.36%), 602 jugoslaver (1.65%), 80 kroater (0.22%) og 386 "andre" (1.06%).

I 1971 boede der 33.357 mennesker i byområdet omkring Srebrenica:
20.968 bosniere (62.85%), 11.918 serbere (35.72%), 121 jugoslaver (0.36%), 109 kroater (0.32%) og 241 "andre" (0.72%).

Før 1992 var der en metalfabrik i byen, og bly-, zink- og guldminer i nærheden. Navnet på byen betyder sølvmine på serbisk.

Srebrenica-massakren 

Under Krigen i Bosnien-Hercegovina (1992-1995), blev den en bosnisk enklave omringet af bosniske serbere. Det var erklæret "sikkert område" beskyttet af hollandske FN-styrker: UNPROFOR. I juli 1995 blev byen, som en reaktion på Naser Oric's aktioner mod serbiske landbyer omkring Srebrenica, besat af den bosnisk-serbiske hær, der deporterede store dele af befolkningen. Uden for byen begik den samme hær en massakre på tusindvis af bosniske drenge og mænd, hvis lige ikke er set siden 2. verdenskrig. De ansvarlige politiske og militære ledere er endnu ikke draget til ansvar.

Byen indeholder nu en krigskirkegård, der blev indviet af tidligere Præsident Bill Clinton i 2003.

Den 22. november 2017 blev Ratko Mladić ved FN's krigsforbryderdomstol idømt fængsel på livstid for en række krigsforbrydelser, herunder for sin rolle under folkedrabet i Srebrenica. Pr. august 2020 er dommen appelleret. Den 8. juni 2021 stadfæstede en FN appeldomstol dommen.

Referencer

Se også 
 Krigen i Bosnien-Hercegovina
 Det internationale tribunal til pådømmelse af krigsforbrydelser i det tidligere Jugoslavien
 Radovan Karadžić
 Ratko Mladic

Eksterne henvisninger 

 Officiel hjemmeside for Bosnian NGO Citizens Associations "Kvinder fra Srebrenica"  .. The task of this NGO is not to fight for women rights. The task is to search for more than 10,000 people missing in European largest massacre, committed by Bosnian Serb army, on July 11, 1995

Byer i Bosnien-Hercegovina
United Nations Protection Force

United Nations Protection Force (UNPROFOR) var FN's fredsbevarende militære enheder i Kroatien, Bosnien og Hercegovina i tiden omkring borgerkrigen i Jugoslavien. De fungerede i perioden mellem februar 1992 og oktober 1995.

UNPROFOR bestod af næsten 39.000 personer, af hvilke 320 blev dræbt i tjenesten.

Enheden bestod af tropper fra Argentina, Bangladesh, Belgien, Brasilien, Canada, Colombia, Tjekkiet, Danmark, Egypten, Finland, Frankrig, Ghana, Indonesien, Irland, Italien, Jordan, Kenya, Litauen, Malaysia, Nepal, Holland, New Zealand, Nigeria, Norge, Pakistan, Polen, Portugal, Rusland, Slovakiet, Spanien, Sverige, Schweiz, Tunesien, Tyrkiet, Ukraine, England, USA og Venezuela.

Se også 
 Det internationale tribunal til pådømmelse af krigsforbrydelser i det tidligere Jugoslavien
 Slobodan Milošević
 Radovan Karadžić
 Ratko Mladic
 Srebrenica
 Srebrenica-massakren

Eksterne henvisninger 
UNPROFOR.dk

Jugoslaviske krige
Protection Force
Bosnien-Hercegovinas historie
Etableret i 1992
Ophørt i 1995
Vogeserne

Vogeserne er en bjergkæde i Alsace og Lorraine i det nordøstlige Frankrig, grænser op til Tyskland. Bjergkædens højeste punkt er Grand Ballon, der er 1.424 m.o.h.

Bjerge
Det højeste bjerg i Vogeserne er Grand Ballon, 1.424 m ; det næsthøjeste er Storckenkopf på 1.366 m 
De højeste bjerge i Vogeserne er:
 Grand Ballon 1.424 m
 Storkenkopf 1.366 m
 Hohneck 1.363 m
 Kastelberg 1.350 m
 Klintzkopf 1.330 m
 Rothenbachkopf 1.316 m 
 Lauchenkopf 1.314 m 
 Batteriekopf 1.311 m
 Haut de Falimont 1.306 m 
 Gazon du Faing 1.306 m 
 Rainkopf 1.305 m 
 Gazon du Faîte 1.303 m
 Ringbuhl 1.302 m
 Soultzereneck 1.302 m
Udvalgte bjerge
 Petit Ballon 1.272 m
 Ballon d'Alsace1.247 m
 Planche des Belles Filles 1.148 m
 Donon 1.009 m

Se også
Pfalzerskoven-Nord Vogeserne Biosfærereservat

Eksterne henvisninger 

Bjergkæder i Frankrig
Bjergmassiver
Grand Est
Jørn Sørensen

Jørn Sørensen, kan henvise til flere personer:

 Jørn Sørensen (politiker) (f. 1942), radikal politiker, borgmester i Ny Holbæk kommune.
 Jørn Sørensen (fodboldspiller) – dansk fodboldspiller (f. 1936) fra bl.a. KB og Sølvholdet